31. juulil muutis Punaarmee väejuhatus ettevalmistava suurtükitule sihtmärke, suunates selle Grenaderimäe taha ja lõigates selle tagalast ära. Väljatulistatud mürskude järk-järguline vähenemine  andis tunnistust Nõukogude rünnakute raugemisest.[2][6] Nõukogude jalavägi asus tungima Grenaderimäele. Nende vastas seisnud Eesti üksustel oli laskemoon otsakorral.[2][6] Õigeks ajaks jõudis neile appi Danmarki improviseeritud jalaväerühm ja Nõukogude rünnak löödi tagasi. Õhtul üritas Punaarmee veel kord Grenaderimäge vallutada, kuid nad peatati Hauptsturmführer Josef Bachmeieri alluvuses olnud üksuse poolt. Bachmeierit autasustati hiljem Rüütliristiga.[12]